Document ID: /roh_data/filtered/fineweb-2-filterrobots_roh.jsonl.gz/43560

La Rumantschia ha in nov secretari general per la Lia Rumantscha. L'um da 47 onns n'è dentant bitg exnum enconuschent en Rumantschia. Ensemen cun ses quatter uffants e sia dunna Iris, viva el a Rabius nua che el è creschì si. Quai duai restar uschia, sia funcziun vegn el a realisar sco pendulari en la citad da Cuira.
Privat è el fitg gugent en moviment. Saja quai a currer, per las muntognas, a far passlung ni lura er cun skis. Il temp ch'el piglia per la famiglia e oravant tut la fin d'emna.
Il Diego ha forsa in umor plitost sitg, el po era dar piztgadas mintgatant – però el ha in bun umor.
Fitg a cor stat al deputà da la Partida cristiandemocrata era il poet e convischin Alfons Tuor. Probablamain era perquai che ses umor ha parallelas cun l'agen.
Actualmain lavura el anc sco manader dal Center da sanadad Puntreis a Mustér. La è el schef da circa 90 persunas. In bun tant dapli che en ses nov post sco secretari general da la Lia Rumantscha.
Jau sun in schef che emprovel da participar e lavurar ensemen cun mes collavuraturs. Dentant nua che jau stoss lura star bun la finala, là less jau era pudair pigliar l'ultima decisiun.